
פתיחה (עמוד 12).

למה מתפללים?
בתנ"ך מופיעות תפילות רבות של האבות ועם ישראל. לדוגמא:

1. כאשר יעקב חוזר לארץ ישראל, ויודע שעשיו רוצה להרוג אותו. הוא מתפלל לקב"ה "הצילני נא מיד אחי מיד עשיו, כי ירא אנוכי אותו...".
2. כאשר מרים – אחותו של משה מקבלת עונש – צרעת, משה מתפלל על מרים "אל נא רפא נא לה".
3. כאשר שלמה בונה את המקדש, הוא מתפלל לקב"ה שישמע לתפילות של האנשים שיתפללו במקדש.
מה משותף לתפילות האלו?
התפילות נאמרו בשעת שמחה, פחד, התרגשות – בקיצור מתוך רגשות.
אלו סוגי תפילות אנחנו מכירים?
1. תפילה חופשית - תפילה שנאמרת מתוך הלב בשעת התרגשות.
2. תפילה ממוסדת – תפילה כתובה – תפילה מהסידור. תפילה שכתוב לנו מה להגיד, מתי להתפלל אותה.
האם יש מצווה מהתורה - להתפלל?
רמב"ם  - יש מצווה מהתורה בכל יום. הוא לומד זאת מהפסוק "ואותו תעבודו" – איך עובדים את הקב"ה? בעזרת התפילה. 
רמב"ם  לא אומר מה צריך להתפלל. הוא אומר שיש מצווה להתפלל לפחות פעם אחת ביום. לדעתו – התפילה היא חובה . היא דורשת להתאמץ – זו ממש עבודה – עבודה להתקרב לקב"ה מתוך התפילה.
הרמב"ן – אין חובה מהתורה להתפלל . הקב"ה עשה אתנו חסד, ואמר שנוכל להתפלל כאשר נרגיש צורך להתפלל. 
ובקיצור:





זמני תפילה (ע"מ 16).
למה צריך להתפלל 3 פעמים ביום?

רבי יעקב בעל הטורים: הקב"ה רוצה שתמיד נתרומם ונרגיש קרובים לקב"ה. ולכן:
1. שחרית – קמים בבוקר ונזכרים בקב"ה. כך ראוי לפתוח את היום.
2. מנחה – באמצע יום העבודה – שלא נחשוב שיש רק עבודה, אלא נזכר בקב"ה.
3. מעריב – בסוף היום, נסכם את היום בתפילה והודיה לקב"ה.
הכוזרי: התפילה היא כמו הארוחות. בארוחה אנחנו אוכלים אוכל שמשאיר אותנו חזקים עד לארוחה הבאה. אנו אוכלים 3 פעמים ביום.
כמו שהאוכל נותן כוח לאדם עד לארוחה הבאה, כך גם התפילה נותנת כוח נפשי עד לתפילה הבאה.

זמני התפילות:

זמני התפילות משתנים לפי אורך שעות האור. בתקופת התלמוד לא הכירו את השעון שיש לנו, אלא עבדו בעזרת שעון שמש. בזריחת השמש בדיוק השעה היא  0. בשקיעת החמה השעה היא 12:00. בצהריים, כאשר השמש נמצאת במרכז השמים השעה היא 6 בדיוק. (כמובן שלשעות אלו אין קשר לשעות שיש לנו בשעון כיום. 
בקיצור: מחלקים את כל שעות האור ל12 חלקים שווים. כל חלק נקרא "שעה זמנית".
בטבלה הבאה נביא את השעות של כל תפילה לפי שעון השמש – השעה הזמנית.
	התפילה
	לכתחילה = הרצוי
	בדיעבד – אם אין ברירה
	בשעת הדחק – אם אין שום ברירה.

	שחרית
	מהזריחה עד שעה רביעית
	משעה רביעית עד שעה שישית.
	להתחיל 72 דקות לפני זריחת השמש

	מנחה
	משש וחצי שעות עד השקיעה
	עד 13 דקות אחרי השקיעה
	

	ערבית
	רבע שעה לאחר צאת הכוכבים, עד חצות הלילה (אמצע הלילה).
	עד עלות השחר. (הזמן בלילה שבו בצד מזרח צבע השמים הופך משחור לכחול כהה, לקראת הזריחה).
	


2. תפילת תשלומין (עמוד 20).

מי שבטעות לא התפלל תפילה, יכול להשלים אותה, בתפילה הבאה.

מה יעשה?
יתפלל תפילת שמונה עשרה של התפילה הבאה, ימתין מספר שניות, ויתפלל תפילת שמונה עשרה נוספת, במקום התפילה שהפסיד.

למה אפשר להשלים את התפילה?

כי תפילת התשלומין, היא בקשת רחמים מהקב"ה. ולבקש רחמים, אפשר גם בזמן לא נכון.

לעומת התפילה בזמן הנכון, שאמרנו שהמטרה שלה לשמור על קשר שלנו עם הקב"ה.

מתי אסור להתפלל תפילת תשלומין?

1. אפשר להשלים רק בתפילה הבאה. אבל אי אפשר להשלים את התפילה לאחר התפילה הראשונה לאחר ששכח להתפלל.
2. אם בכוונה לא התפלל תפילה, לא יכול להשלים אותה.
מה זה "בכוונה"? שלא יכול להשלים את התפילה?
(הילקוט יוסף) – רק מי שבשאט נפש (בכוונה) לא התפלל, לא יכול להשלים. אבל מי שלא התפלל, כי היה עסוק, או שכח, או נרדם או היה באמצע העבודה, (ולא משנה למה הוא עבד, סתם ככה, או לפרנסת המשפחה) וכדומה – כן יוכל להשלים את התפילה בתפילה הבאה.
הכנות לפני התפילה. (עמוד 22).

כדי להתכונן לפגישה עם הקב"ה בתפילה,  צריך להתכונן לפגישה בשני תחומים (  נושאים).
1. הכנת הגוף לתפילה.
2. הכנת הנפש.
1. הכנת הגוף:
1. נוטלים ידיים, קורא קריאת שמע, ורק אז מגיע לתפילת שמונה עשרה. (בלשון חכמים, כאשר מדברים על "תפילה" – הכוונה היא לתפילה שמונה עשרה בלבד).
2. ללכת לשירותים לפני התפילה. כדי ש:
1. יוכל להתפלל מכל הלב, ולא לחשוב על השרותים.
2. יוכל להתפלל בלי למהר. כי אם אדם צריך לשרותים, והוא באמצע התפילה, הוא יתחיל להתפלל מהר, כדי להגיע לשרותים.
3. כמו שראוי להתפלל עם בגדים נקיים ויפים לכבוד הקב"ה, צריך להתפלל עם גוף נקי, ולא עם בטן מלאה שמחכה לשרותים... 
אז מה עושים כיום?

1.   כל מי שמרגיש שהוא צריך לשרותים, לא משנה מה, ואם צריך מאוד, או יכול להתאפק, לא יתפלל לפני שילך לשירותים.
2. אם כן התפלל למרות שהוא מרגיש שהוא צריך לשרותים, אז:
1. אם מתפלל כאשר הוא מרגיש שהוא צריך צרכים גדולים, ולא יוכל להתאפק 72  דקות, צריך ללכת לשרותים, ולהתפלל מחדש.
2. אם צריך גדולים, וכן מרגיש שיוכל לחכות 72 דקות, לא חוזר על התפילה.
3. אם מרגיש שצריך רק קטנים (פיפי), יצא ידי חובה, ולא חוזר על התפילה.
נטילת ידיים לתפילה:

צריך לטול ידיים  במים, לפני התפילה, כדי להיות נקי וטהור במפגש עם הקב"ה.
 מה יעשה מי שאין לו מים לנטילת ידיים לתפילה?
ישפשף את ידיו באדמה. 
אין לו גם אדמה, ישפשף את הידיים בחתיכת עץ.

בשביל מה נוטלים ידיים לפני התפילה?

לא כדי להיות נקיים. (כי צריך ליטול ידיים כאשר הידיים כבר נקיות).

אלא כדי  להיות טהורים במפגש עם הקב"ה.

מה עושים כיום? 
נוטלים ידיים לפני כל תפילה, בלי לברך על נטילת ידיים.
אם אין לו מים:
ישפשף את ידיו באדמה. 

אין לו גם אדמה, ישפשף את הידיים בחתיכת עץ.

 היכן לא נוגעים בידיים בזמן התפילה?
כדי להיות נקיים בתפילה, אסור לגעת במקומות מלוכלכים או צנועים בידיים, כמו לגרד באף, או לגעת בגוף מתחת לבגד. 
אבל מותר לקנח את האף או לנקות אוזניים בעזרת טישו לאף, או בעזרת מקל לניקוי אוזניים.
2. הכנות נפשיות.
חשוב להתכונן נפשית לקראת המפגש עם הקב"ה, השיחה שאנחנו משוחחים עם הקב"ה בזמן התפילה.

לכן חשוב וחובה לעצור רגע לפני התפילה, לחשוב על הפגישה – התפילה, להפסיק להתעסק ולחשוב על דברים אחרים, כדי לדבר בתפילה רק עם הקב"ה, ולהיות מרוכז בתפילה.
תפילה בציבור ובבית הכנסת – עמוד 30.

בתפילה חשוב:
1. להתפלל בציבור – במניין (עשרה גברים מעל גיל  13).
2. להתפלל בבית הכנסת.
צריך לנסות להתפלל דווקא במניין ודווקא בבית הכנסת.
אבל אם אי אפשר:

1. יכול להתפלל במניין, אבל לא בבית הכנסת - ינסה לפחות להתפלל בשעה שמתפללים בבית הכנסת.
2. לא יכל להתפלל בשעה של התפילה בבית הכנסת – אם יכול - יתפלל בבית הכנסת ואפילו אם הוא מתפלל שם  לבד.
את זה לומדים מהפסוק "אלוקים ניצב בעדת א-ל" (תהילים פ"ב א). – הקב"ה נמצא בתוך "עדה" – קבוצת יהודים המתפללים.
היכן היהודים מתפללים, שהקב"ה נמצא בו? בבית הכנסת.

מה היתרון לתפילה במניין?

1. הקב"ה מקבל רק לפעמים את תפילתו של היחיד. אבל אם קבוצה שלמה מבקשת יחד משהו בתפילה – הקב"ה מקבל לפחות קצת מבקשתם.
2. כאשר אדם מבקש משהו מהקב"ה –בודקים בשמים אם זה בכלל מגיע לו. אבל כאשר המניין מבקש ביחד, הקב"ה לא בודק אם זה מגיע לכל אחד מהם, אלא נוטה לשמוע לבקשות.
3. בתפילה במניין מרוויחים דברים שלא אומרים ללא מניין, כמו אמירת קדיש, קדושה וקריאת התורה.
עד כמה חשוב להשתדל להתפלל דווקא במניין?

1. חובה להשתדל להתפלל דווקא במניין, ולכן מי שיש לו מניין במרחק של פחות מ 18 דקות ממנו, חייב להשתדל להתאמץ, ולהגיע למניין.
2. אדם שלא יכול להגיע למניין, כי הוא לא מרגיש טוב, או עייף וכדומה – ישתדל לפחות להתפלל לבד בזמן שהציבור מתפלל.
3. לא יכול להתפלל במניין – ישתדל להתפלל אפילו לבד – דווקא בבית הכנסת.
4. חשוב להתפלל במניין, גם אם אני מרגיש כי יותר קל לי להתרכז בתפילה כאשר אני מתפלל לבד .
האם הנשים חייבות להתפלל? עמוד 36.

1. רמב"ם – מתורה – חייבים להתפלל מה שרוצים – פעם אחת ביום. לכן זו לא "מצוות עשה שהזמן גרמא
" – ולכן נשים חייבות להתפלל כל יום. (חייבות להתפלל – אבל יכולה להתפלל סתם תפילה מהלב פעם ביום – בלי קשר לתפילות בסידור).
2. רמב"ן – אין מצווה מהתורה  להתפלל כל יום, אבל יש מצווה מחכמים להתפלל  3 פעמים ביום, ולכן זו כן מצוות עשה שהזמן גרמא, ולכן הנשים כן פטורות מהתפילה.
3. המשנה ברורה – חייבות להתפלל לפחות תפילה אחת ביום – תפילת מנחה או שחרית. 
אבל תפילת ערבית – היא תפילת רשות – הנשים לא קיבלו על עצמן להתפלל ערבית – ולכן הן לא צריכות להתפלל ערבית.
בקיצור למי שאוהב גרפים...








מה פוסק הרב יצחק יוסף  לגבי תפילת נשים?
1. נשים כן חייבות בתפילה.
2. רצוי שיתפללו שחרית – ברכות השחר. קריאת שמע וברכותיה ותפילת שמונה עשרה.
3. מי שיכולה להתפלל את כל התפילות (שחרית, מנחה וערבית) תבוא עליה הברכה. (זה נהדר, אבל לא חובה).
4. הנשים האשכנזיות נוהגות להתפלל שחרית ומנחה, ולא להתפלל מעריב.
5. חשוב שלכל בית כנסת תהיה עזרת נשים  - לאפשר לנשים להתפלל במניין. (למרות שלא סופרים אותן למניין, הן מקבלות זכות על שהן עונות "אמן" בתפילה).
האם להביא ילדים קטנים לתפילה בבית הכנסת?
המשנה ברורה:

1. ילד קטן שלא מבין מה זו תפילה, ורק משתולל ומשחק בבית הכנסת – אסור להביא אותו לתפילה, כי אנחנו:
1.   מחנכים אותו שבבית כנסת משתוללים ומשחקים.
2.  הילדים הקטנים מפריעים לתפילה של המבוגרים.
3. זה לא מכובד להפוך את בית הכנסת למגרש משחקים של הילדים הקטנים.
2. ילד שכבר הגיע לגיל חינוך – חשוב להביא אותו לתפילה, כדי להרגיל אותו להתפלל, להכיר את המנגינות, ולחבר אותו לחוית התפילה.
שער ב' – לקראת תפילת העמידה בשחרית (עמ' 41).
מבנה תפילת שחרית:

התפילה היא כמו סולם. 3 שלבים מביאים אותי לדרגה העליונה – לתפילת שמונה עשרה. (ברכות השחר, פסוקי דזמרא וקריאת שמע וברכותיה).
לאחר שהגענו לשיא והתפללנו תפילת שמונה עשרה, ישנם שלושה שלבים שמחזירות אותנו למטה – לחיי היום יום. (תחנון, אשרי ובא לציון, וסיום התפילה).
ברכות התורה (עמוד 46).

האם מצווה לברך את ברכות התורה?
כן. זו מצווה מהתורה. (יש רק 2 ברכות שמצווה לברך אותן מהתורה. ברכות התורה וברכת המזון!).
האם נשים חייבות לברך את ברכות התורה?

כן!

מה מברכים, ועל מה מברכים בכל ברכה מברכות התורה?

מחכמים מברכים:
1. "ברוך ... אשר  קדשנו ..לעסוק בדברי תורה". – ברכה על מצוות לימוד תורה.
2. "הערב נא ה' אלוקינו את דברי תורתך.... ברוך .. המלמד תורה לעמו ישראל". מבקשים שנהנה מלימוד התורה וקיום המצוות.
3. "ברוך ... אשר בחר בנו מכל העמים ונתן לנו את תורתו... נותן התורה". מודים לקב"ה שנתן את התורה לעם ישראל.
למה נשים חייבות לברך את ברכת התורה, הרי הן לא חייבות ללמוד תורה?

הרב  יוסף יצחק:

1. בברכות התורה אנחנו מודים לקב"ה על שבחר אותנו מכל העמים. גם הנשים צריכות להודות לקב"ה על זה.
2. יש מצוות הקשורות יותר לנשים, והן צריכות ללמוד את המצוות שקשורות יותר עליהן.
3. יש מצוות שנשים צריכות לקיים, ואנחנו מודים בברכות התורה שקיבלנו את המצוות האלו.
למה מברכים ברכות התורה בהתחלת התפילה, ולא לפני שמתחילים ללמוד תורה?

 בתפילה אנחנו אומרים פסוקים ופרקי תהילים, וגם אותם אסור להגיד לפני שמברכים את ברכות התורה.

 למה מיד לאחר ברכות התורה אומרים פסוקים מהתורה ומשניות?
1. כדי לברך על מצוות לימוד תורה, ומיד ללמוד תורה. (כמו שמיד לאחר שמברכים על האוכל, צריך גם לאכול). ומי שאומר את הפסוקים והמשניות שאומרים, קיים מצוות לימוד תורה.
2. כמה נחמד להתחיל את היום בלימוד תורה ....
מה הקשר בין ברכות התורה וחינוך הילדים?
בברכה אנחנו מברכים "ונהיה אנחנו וצאצאנו ... כולנו יודעי שמך..." וזה הזמן להתפלל שהילדים שלנו ("צאצאנו") –  ימשיכו בדרך שלנו – בדרך התורה.
ברכות השחר (עמוד 49).
מתי אומרים את ברכות השחר?
1. לפי הגמרא, לפי מה שעושים. כאשר ישמע תרנגול – יברך "אשר נתן לשכוי בינה.." (שכוי = תרנגול). כאשר פותח את העיניים בבוקר – מברך "פוקח עיוורים" וכו'.
2. הטור: כיום מברכים אותם בצורה מסודרת וקבועה בבית הכנסת, כי:
1. כאשר אנחנו קמים, הידיים אינן נקיות, לכן אי אפשר לברך עד לאחר שניטול את הידיים.
2. יש הרבה יהודים שלא יודעים מה לברך על כל דבר, לכן יותר טוב שכולם מברכים את הברכות ביחד בצורה מסודרת בבית הכנסת.
איזה סוג ברכות הן ברכות השחר, לפי כל אחד מהדעות?

1. לפי הגמרא: "ברכות הנהנין" – אני נהנה ממשהו, ולכן אני מברך עליו. אני נהנה שאני רואה – ולכן אני מברך על שאני רואה, וכדומה.
2. לפי הטור: "ברכות השבח" – אני משבח את הקב"ה שעזר לי לראות, שנתן לי נעליים, שעזר לי ללכת זקוף וכדומה. אני לא מודה לקב"ה שנתן רק לי את הדברים האלו, אלא משבח את הקב"ה על שהוא עוזר לכל העולם בדברים האלו. (לראות, ללכת זקוף, להבחין בין יום ובין לילה וכדומה).
מה עושים בימינו?

 כמו הטור – מברכים בבית הכנסת.
האם אדם שלא ישן כל הלילה, מברך את ברכות השחר?

ספרדים: יברך את כל ברכות השחר.
אשכנזים: יברך את רוב הברכות, חלק מהן עדיף לשמוע אדם שכן ישן בלילה, ולענות אמן על הברכות שלו.

אבל אם כולם לא ישנו – גם לפי האשכנזים – יברך את כל הברכות.
פסוקי דזמרא – (עמוד 52).
איזו ברכה פותחת את פסוקי דזמרא?
ברכת "ברוך שאמר".

איזו ברכה מסיימת את פסוקי דזמרא?
ברכת "ישתבח".

מהם חמשת חלקי פסוקי דזמרא?

1. ברכות הפתיחה והסיום. (ברוך שאמר וישתבח).
2. הודו.
3. אשרי.
4. מזמורי "הללויה".
5. "ויברך דוד" – עד שירת הים.
האם מותר לדבר באמצע פסוקי דזמרא? למה?

לא. כי כל פסוקי דזמרא הם יחידה אחת, דבר אחד, ואסור להפסיק אותו באמצע.

האם מותר לענות "אמן" או "ברוך הוא וברוך שמו" או להצטרף "לקדושה" באמצע פסוקי דזמרא?
1. לענות "אמן" – מותר.
2. לענות "ברוך הוא וברוך שמו" – אסור.
3. להצטרף לקדיש או קדושה – מותר.
מה עושה אדם שצריך לשרותים באמצע פסוקי דזמרא?

הולך לשרותים, נוטל ידיים, מברך "אשר יצר" (הברכה שמברכים לאחר השרותים), וחוזר וממשיך את פסוקי דזמרא. טוב יעשה אם יוסיף בסוף פרק תהילים נוסף.
מה עושה כהן שקוראים לו לעלות לתורה, והוא באמצע פסוקי דזמרא?

יעלה לתורה. אך צריך להשתדל לא לקרוא לאדם האומר פסוקי דזמרא, לעלות לתורה.
היכן מתחילים ממש את פסוקי דזמרא, לפי ערוך השולחן?

באמצע ברכת "ברוך שאמר", כאשר אומרים "ברוך אתה ה' ...האל האב הרחמן...".
מה המיוחד בברכת "ישתבח"?

משבחים את הקב"ה ב 15 תשבחות. "שיר ושבחה, הלל וזמרה, עוז וממשלה, נצח, גדולה וגבורה, תהלה ותפארת, קדושה ומלכות. ברכות והודעות".
האם מותר להפסיק באמצע 15 התשבחות של "ישתבח"?

לא! מי שמפסיק – יש לו עוון גדול.
האם צריך לעמוד בברכת "ישתבח"?
האשכנזים – כן.

הספרדים – לא חייבים, אבל מותר להם לשבת.

תוכן הזמרה. (עמ' 56).

1. "אשרי יושבי ביתך".
מה יעשה אדם שאיחר לתפילה, מה חשוב שיגיד בפסוקי דזמרא? למה?
ברוך שאמר, אשרי, וישתבח. כי ברוך שאמר וישתבח הם ההתחלה והסוף של פסוקי דזמרא. ואשרי, זה הפרק הכי חשוב בתוך פסוקי דזמרא.
למה המזמור של אשרי יושבי ביתך כל כך חשוב?

1. כי הוא מסודר לפי הא' ב' (הפסוקים מתחילים לפי הסדר של הא' ב', אבל חסרה האות נ').
2. כי יש בו את הפסוק "פותח את ידיך, ומשביע לכל חי רצון", פסוק האומר כי הקב"ה דואג לכל יצור בעולם, ונותן לו את מה שהוא צריך.
מה יעשה אדם שלא התכוון כאשר אמר את הפסוק "פותח את ידיך"?

צריך לחזור על הפסוק, כי זה הפסוק הכי חשוב בכל פסוקי דזמרא.

מה אפשר ללמוד מכך שאשרי מסודר לפי הא' ב'?

כמו שיש בפרק בצורה מסודרת את כל הא' ב', כך גם הקב"ה דואג לכולם בצורה מסודרת.
2. "הודו".
האם "הודו" זה חלק מפסוקי דזמרא?
האשכנזים: כן, ולכן אומרים אותו לאחר "ברוך שאמר".
הספרדים: לא, לכן אומרים אותו לפני "ברוך שאמר", כדי להגיד שזה עדיין שייך לקורבנות שאומרים לאחר ברכות השחר.

3. "ויברך דוד" עד  "אז ישיר".
מה מיוחד בחלק זה של פסוקי דזמרא?
משבח את הקב"ה על הניסים שהוא עושה לנו. (בקיעת ים סוף, ועוד). לעומת הפרקים לפני כן שבהם אנחנו משבחים את הקב"ה על הדברים שהוא נותן לנו, ונראים שהם טבעיים. כגון לדאוג לנו לאוכל וכסף.
קריאת שמע (עמוד 60).
האם יש מצווה לקרוא את קריאת שמע מהתורה?

יש מצווה מהתורה לקרוא את קריאת שמע פעמיים ביום. "בשכבך ובקומך". כאשר הולכים לישון, וכאשר קמים.
מה המיוחד בפסוק "שמע ישראל ה' אלוקינו ה' אחד"?

זה פסוק שליווה את עם ישראל במשך כל הדורות, במצבים הכי קשים. יהודים שהוצאו להורג, רק בגלל שהם יהודים, צעקו לפני מותם "שמע ישראל...".

האם מספיק שאני סתם אומר את שמע, גם בלי להתכוון ולחשוב על מה שאני אומר כדי לקיים את המצווה? למה?

לא מספיק סתם לקרוא את הפסוק בקול, או בלחש. חייבים לחשוב ולהתכוון בכל הלב שאני מאמין בה', שהוא האלוקים שלנו, והוא האלוקים היחידי בעולם. 
לכן מי שקרא קריאת שמע, "ולא כיוון את ליבו" – לא יצא ידי חובה – לא קיים את המצווה.

החובה להתכוון – היא דווקא בפסוק "שמע ישראל ה' אלוקינו ה' אחד". אבל את המשך קריאת שמע, אם אמר בלי להתכוון, כן קיים את המצווה, גם אם לא בצורה מושלמת.

על מה צריך להתכוון בפסוק הראשון של קריאת שמע?

1. שהאלוקים הוא האלוקים היחידי.
2. שאני מוכן לקבל על עצמי לקיים מצוות.
3. שאני מוכן אפילו להרג, כדי להמשיך להאמין בקב"ה, ולשמוע בקולו.
סיפור אמתי:

בזמן השואה, החביאו הרבה ילדים יהודים בתוך מנזרים נוצריים. הילדים הקטנים גדלו שם כנוצרים.

לאחר סיום המלחמה – הלך הרב הרצוג – שהיה הרב הראשי לישראל לחפש את הילדים היהודים, ולהחזירם ליהדות.

הוא הגיע למנזר שידע שיש בו כ 100 ילדים יהודים. הוא ביקש מראש המנזר שיתן לו אותם. ראש המנזר לא הסכים, אבל אמר שמי שהרב  יגלה שהוא יהודי תוך כדי הביקור – יוכל לקחת אותו. 

הרב הרצוג נעמד בין כל הילדים, וצעק "שמע ישראל" במנגינה שהיו רגילים להגיד את שמע באותם המקומות. רוב הילדים היהודים הכירו את הפסוק, ורצו אליו, וצעקו "אבא, אמא...". וחזרו אתו לארץ ישראל.

תוכן הפרשות (עמוד 64).

מהן שלושת הפרשות של קריאת שמע?

1. שמע.
2. והיה אם שמוע.
3. ציצית.
למה חכמים סידרו אותם בסדר הזה?

רבי יהושע בן קורחה מסביר:

1. פרשה ראשונה – קריאת שמע – בה אנחנו מקבלים את הקב"ה, ואומרים שהוא הא-ל היחידי, והוא מנהיג את כל העולם.
2. לאחר שהכרזנו שהקב"ה הוא מנהיג העולם ב"שמע", בפרשה השניה אנחנו מקבלים עלינו לקיים את המצוות, וזוכרים כי יש שכר לקיום מצוות, ועונש למי שלא מקיים אותן.
3. בפרשה השלישית – ציצית – אנחנו עוברים לעשיית מצווה, לא רק לדבר על חשיבות קיום מצוות באופן כללי, אלא לקיום מעשי של מצוות ציצית.
הרמב"ם מוסיף: שבפרשת ציצית אנחנו מקבלים עלינו את קיום כל המצוות, כאשר אנחנו אומרים "וראיתם אותו, וזכרתם את כל מצוות ה' אלוקיכם".
ברכות קריאת שמע (עמוד 68).
הברכות לפני קריאת שמע בשחרית.
כמה ברכות יש לפני ואחרי קריאת שמע בשחרית, ומה הם?

2 ברכות לפני, שהם "יוצר אור" ו"אהבת עולם".
אחת אחרי שהיא "אמת ויציב" עד "גאל ישראל".

כמה ברכות יש לפני ואחרי קריאת שמע בערבית, ומה הם?

2 ברכות לפני קריאת שמע, שהן: "מעריב ערבים" ואוהב עמו ישראל".
אחרי קריאת שמע מברכים בערבית 2 ברכות: "גאל ישראל" ו"שומר עמו ישראל לעד".

 איזו בריאה מזכירים בברכות שלפני קריאת שמע בשחרית וערבית?
מזכירים את בריאת היום והלילה, והאור והחושך, גם בשחרית וגם בערבית.
למה מזכירים בשחרית את בריאת הלילה, ובערבית את בריאת היום?

כי בתקופה שהתפילה חוברה, היו הרבה אנשים שהאמינו כי יש הרבה אלים. האל שברא את היום, ואל אחר שברא את הלילה.

אנחנו מדגישים כי הקב"ה ברא גם את היום ואת הלילה, כי הקב"ה הוא האל היחידי, והוא ברא הכל. כולל את הדברים ההפוכים, כמו היום והלילה, הרע והטוב, העצוב והשמח....
איזה אחד משלושה עשר העיקרים לרמב"ם מזכיר את התשובה לשאלה הקודמת?

"אני מאמין באמונה שלמה, שהבורא יתברך שמו, הוא בורא ומנהיג לכל הברואים, והוא לבדו עשה, עושה ויעשה לכל המעשים".
ובקיצור: הקב"ה ברא הכל, והוא היחידי שעוזר לנו לעשות כל דבר בחיים. בלעדיו, לא נצליח לעשת כלום.
מי עוד משבח את הקב"ה בברכת "יוצר אור" – הברכה הראשונה לפני קריאת שמע בשחרית?
המלאכים משבחים את הקב"ה, כמו שנאמר בברכה "וכולם (המלאכים) פותחים את פיהם בקדושה ובטהרה, בשירה ובזמרה, ומברכין ....את שם האל... ".
היכן עוד אנחנו מזכירים את מה שהמלאכים אומרים? מה הם אומרים?
אנחנו מזכירים את דברי המלאכים ב"קדושה". הם אומרים "קדוש, קדוש, קדוש, ה' צבאו-ת מלא כל הארץ כבודו".

אז מה עושים היום?

מי שמתפלל בלי מנין, עדיף שיגיד את דברי המלאכים בברכת "יוצר אור" (אנחנו אומרים "קדוש קדוש, קדוש מלא כל הארץ כבודו.... ברוך כבוד שם מלכותו לעולם ועד", במנגינה, כאילו הוא קורא בתורה. כי לפי חלק מהפוסקים – מותר להגיד את הפסוקים האלו רק במניין. ואם קורא אותם – כמו שאדם קורא בתורה, זה מותר לפי כל הדעות.
 מהי הברכה השניה לפני קריאת שמע בשחרית?
 ברכת "אהבת עולם", או לפי מנהגים אחרים, מתחילה במילים "אהבה רבה".

מהם החלקים של הברכה השניה לפני קריאת שמע בשחרית?

1. פתיחה "אהבת עולם" (או "אהבה רבה") אהבתנו ... חמלה גדולה ויתרה חמלת עלינו".
2. בקשה להצליח בלימוד תורה.
3. בקשה לגאולה שלמה.
4. סיום. "ובנו בחרת מכל עם ולשון.... הבוחר בעמו ישראל באהבה".
מה תפקיד הברכה הראשונה בשחרית,לפני קריאת שמע, כהכנה לקריאת שמע?
להזכיר כי הקב"ה שולט בכל העולם, ובכל פעולה בעולם, ולכן אנחנו מרגישים כמה הוא גדול, כאשר אנחנו נגיד "שמע ישראל, ה' אלוקינו ה' אחד".

מה תפקיד הברכה השניה לפני קריאת שמע בשחרית, כהכנה לאמירת "שמע"?
הברכה מזכירה לנו שלעם ישראל – העם השייך לקב"ה – יש מצווה לפרסם את הקב"ה בכל העולם.
הברכות לאחר קריאת שמע בשחרית. (עמוד 72).

ברכה לאחר קריאת שמע בשחרית:
מהי הברכה שלאחר קריאת שמע בשחרית?

מתחילה ב"אמת ויציב" עד "גאל ישראל".
מהם שני חלקי הברכה, ועל מה מדבר כל חלק?
חלק ראשון: מ"אמת ויציב" עד "ואין עוד אלוקים זולתך" – חלק זה מתחיל ב15 מילים המראים כי הקב"ה אמתי, ואנחנו מאמינים בו. "אמת ויציב ונכון, וקיים וישר ונאמן...." – בחלק זה אנחנו אומרים כי אנחנו מאמינים במה שאמרנו בקריאת שמע.
חלק שני: מ"עזרת אבותינו אתה הוא מעולם" ועד "גאל ישראל".
בחלק זה אנחנו מזכירים שהקב"ה עוזר לנו ולעם ישראל לאורך כל הדורות, ושומר עלינו.

ברכות לאחר קריאת שמע בתפילת ערבית:

מהן שתי הברכות שיש לאחר קריאת שמע בערבית?
1. מ"אמת ואמונה" עד "גאל ישראל".
2. "השכיבנו".
במה עוסקת כל ברכה של הברכות לאחר קריאת שמע בערבית?
1. "גאל ישראל" – דומה ומקבילה לברכה לאחר קריאת שמע בשחרית. (ראה בחלק הקודם).
2. "השכיבנו" -  בקשה שהקב"ה ישמור עלינו כיום ובעתיד.
הסבר את הכלל "צריך לסמוך גאולה לתפילה".

לפי ההלכה, אסור להפסיק בין ברכת "גאולה" – "גאל ישראל" לתפילת לחש. 

מה זה "תפילת לחש"?

 התפילה שאומרים בלחש בעמידה מיד לאחר הברכות שלאחר קריאת שמע. ביום חול זו תפילת שמונה עשרה, ובשבת או החגים זו תפילת לחש מיוחדת לשבת או לחג.
באיזו תפילה יש ברכה נוספת בין "גאל ישראל" לתפילת לחש? מהי הברכה?
בתפילת ערבית, אומרים את ברכת "השכיבנו" בין "גאל ישראל" לתפילת לחש.

כיצד מסבירה הגמרא ש"השכיבנו" לא נקראת הפסקה בין "גאל ישראל" לתפילת לחש?

הגמרא אומרת כי ברכת "השכיבנו" היא כאילו המשך הברכה של "גאל ישראל". בלשון הגמרא "גאולה אריכתא" = גאולה ארוכה.
כיצד מבטאים חכמים את החשיבות "שלא להפסיק בין גאולה לתפילה"?

1. בגמרא: מי שלא מפסיק בין שתי הברכות הערבית הוא "בן העולם הבא".
2. בגמרא: "כל הסומך גאולה לתפילה – אינו ניזוק כל היום" – כל מי שלא מפסיק בין גאל ישראל לתפילת לחש – לא יקרה לו שום נזק בכל אותו היום.
3. בהלכה – בשולחן ערוך – אסור להפסיק בין גאולה לתפילה, אפילו לא כדי להניח תפילין, או לענות לקדושה או קדיש.
מה יעשה מי שכמעט הגיע לתפילת לחש, ורואה שמיד החזן עומד להגיד קדיש או קדושה, ורוצה לענות?
השולחן ערוך – ימתין בלי לסיים את ברכת "גאל ישראל", ואז יצטרף לקדיש או הקדושה, ולאחר שיסיים את הקדיש או הקדושה, יסיים את ברכת "גאל ישראל", ויתחיל מיד את תפילת לחש.
למה כל כך חשוב שלא להפסיק בין "גאולה לתפילה"?
רבי אמי: הדבר דומה לאדם שהוא דפק על הדלת של המלך, וכאשר המלך פתח את הדלת – הוא ראה את האדם שדפק על הדלת הולך סתם כך. כיצד יגיב המלך?
כאשר אנחנו אומרים את ברכת "גאל ישראל" הקב"ה פותח לנו את הדלת שלו. ולכן צריך מיד לשבח, לבקש ולהודות לקב"ה, ולא להתחיל להתעסק בדברים אחרים.

למה דווקא ברכת "גאל ישראל" היא כמו פתיחת הדלת לארמון של הקב"ה?
הרב אליעזר מלמד – בברכה זו אנחנו משבחים את הקב"ה על יציאת מצריים. ויציאת מצריים זה הקשר החזק ביותר שהקב"ה הראה לעם ישראל.
כיצד נוהגים כיום לגבי ההפסקה בין "גאולה לתפילה" כיום?

	המקרה
	בתפילת שחרית
	בתפילת ערבית

	לענות לקדיש או להצטרף לקדושה
	אסור
	עונה לקדיש.

	לענות "אמן" על ברכת "גאל ישראל"
	אסור
	עונים "אמן".

	להכריז "יעלה ויבוא" בראש חודש, כדי שהציבור לא ישכח להגיד "יעלה ויבוא" וכדומה.
	אסור
	מותר.

	מי שאחר לתפילה והגיע בדיוק לתפילת לחש. וצריך להחליט האם להתפלל תפילת לחש עם כולם, ולוותר על הצמדת "גאל ישראל" לתפילת לחש" , או להתפלל לפי הסדר, ולא להתפלל תפילת לחש עם כולם.
	חיב להתפלל לפי הסדר הרגיל, כדי שיוכל להגיד "גאל ישראל" ומיד להתפלל תפילת לחש. למרות שיתפלל תפילת לחש לבד.
	יתחיל בתפילת  לחש עם כולם, ואחר כך יתפלל את קריאת שמע והברכות שלה, למרות שאז לאחר "ברכת הגאולה" הוא לא יגיד תפילת לחש. כי הוא כבר אמר אותה.


חתימת השער (טיפוס בסולם) עמוד 76.

מהם השלבים שהמתפלל עובר בתפילת שחרית עד לשיא של תפילת שמונה עשרה?

הסדר של תפילת שחרית הוא בא לעזור לנו להגיע לשיא של הקשר שלנו עם הקב"ה בתפילת שמונה עשרה.

והשלבים הם:

1. ברכות השחר – שבהם אנחנו מודים לקב"ה על שאנחנו בריאים פיזית. (יש לנו מה ללבוש, יכולים לעמוד ישר ועד).
2. פסוקי דזמרא – משבחים את הקב"ה על הטובות שעשה ועושה לנו, וזה מקרב אותנו אליו עוד יותר רגשית.
3. קריאת שמע וברכותיה – הקשר הנפשי החזק שאנחנו אומרים אותו בקריאת שמע והברכות שלה, הקשר הפנימי בין הקב"ה לעם ישראל, שהביא את הקב"ה להוציא את בני ישראל מארץ מצריים, ולבחור בעם ישראל כעם סגולה – העם של הקב"ה.
4. כאשר הרגשת הקשר היא כל כך חזקה, זה הזמן להתפלל את תפילת שמונה עשרה שבה אנחנו משבחים את הקב"ה, מבקשים בקשות ומודים לקב"ה.
תאר את השלבים בקצרה:

שער ג' – תפילת עמידה (עמוד 79).
תפילת שמונה עשרה.

כמה ברכות יש כיום בתפילת 18?

כיום, יש 19 ברכות. בהתחלה  אנשי הכנסת הגדולה חיברו לתפילת 18, 18 ברכות. לאחר תקופה מסויימת, שמואל הקטן הוסיף את הברכה ה19, ברכה שהיא קללה לכופרים בקב"ה. 
תפילת שמונה עשרה נקראת על שם שמונה עשרה הברכות שאנשי כנסת הגדולה חיברו לתפילה זו.
19 ברכות השמונה עשרה:
1. אבות – מתארים את גדולת ה', והקשר בינו לאברהם יצחק ויעקב.
2. גבורות – משבחים א ת הקב"ה – שהוא אל גיבור ורב כוח.
3. קדושת השם – מתארים עד כמה הקב"ה קדוש, שכולם ידעו זאת.
4. דעת – מבקשים מהקב"ה יתן לנו שכל, ויכולת חשיבה.
5. תשובה – מבקשים מהקב"ה יעזור לנו לחזור בתשובה.
6. סליחה – מבקשים מהקב"ה לסלוח לנו.
7. גאולה – מבקשים מהקב"ה שיעזור לנו לצאת מהצרות והבעיות שלנו.
8. רפואה – מבקשים מהקב"ה שכל החולים יבריאו.
9. ברכת השנים -  מבקשים מהקב"ה שיתן ברכה בכל מה שגדל בארץ – באדמה.
10. קיבוץ גלויות – מתפללים לקב"ה שיאסוף את היהודים מכל העולם, ויביא אותם לארץ ישראל.
11. השבת המשפט – תפילה שהקב"ה יחזיר את בתי המשפט הפוסקים לפי ההלכה, כפי שכתוב בתורה או בהלכה.
12. ברכת המינים – בקשה שהקב"ה ישמיד את כל האוייבים של עם ישראל, ואת כל הכופרים בקב"ה.
13. על הצדיקים – בקשה שהקב"ה יעשה שכולם יראו בצדיקים אנשים טובים וחשובים, ובקשה שנזכה להיות חלק מהצדיקים.
14. בניין ירושלים – בקשה שהקב"ה יחזור לירושלים והמקדש.
15. משיח בן דוד – בקשה שהמשיח יגיע.
16. שומע תפילה – בקשה שהקב"ה ישמע ויעשה את כל מה שאנחנו מבקשים.
17. עבודה ("רצה") – בקשה שיבנה המקדש, ושנחזור לעבוד במקדש, שהקב"ה גם יחזור אליו.
18. הודאה ("מודים") – אומרים לקב"ה תודה על כל מה שהוא עושה. גם על דברים שהוא עוזר לנו כל יום (כמו להמשיך לחיות, לראות וללכת), ותודה על דברים שהקב"ה עוזר לנו במקרים מיוחדים (אדם שהיה חולה והבריא וכדומה).
19. ברכת השלום – מבקשים מהקב"ה שיעשה שלום בין כל עם ישראל.
לכמה חלקים מחלקים את תפילת שמונה עשרה? על מה מדבר כל חלק?
לשלושה חלקים:
1. שלוש ברכות ראשונות – משבחים את הקב"ה.
2. 13 ברכות אמצעיות – בקשות מהקב"ה.
3. 3 ברכות אחרונות – אומרים תודה לקב"ה.
למה הגמרא מדמה (אומרת שמבנה התפילה דומה) את תפילת שמונה עשרה? למה?
הגמרא אומרת שזה דומה לעבד שרוצה לבקש משהו מהאדון שלו. 

בהתחלה העבד משבח את האדון, כדי להסביר למה הוא מבקש דווקא מהאדון? כי האדון יכול לתת לו.
אחר כך – העבד מבקש מה שהוא רוצה.

בסוף – הוא אומר תודה.

הגמרא בחרה במשל העבד, כי אנחנו עבדים של הקב"ה.

מטרת תפילת העמידה:

מהי מטרת תפילת העמידה?
חכמים רצו לחנך אותנו לבקש מהקב"ה דברים חשובים באמת, ולא דברים קטנים שנראים לנו מאוד חשובים, כמו להצליח בטסט. (שזה חשוב, אבל זה לא עיקר בחיים ...).
מהם סוגי הבקשות שאנחנו מבקשים בתפילת שמונה עשרה?

1. צרכים אישיים.
1. בקשות לדברים רוחניים, שהם: בקשת דעת (שכל מה לבקש). לחזור בתשובה, ושהקב"ה יסלח לנו אם חטאנו.
2. בקשות לצרכים גופניים – בקשות רק לדברים חשובים לגוף באמת. והם: גאולה – שהקב"ה יגאל אותנו מהצרות. רפואה – שנהיה בריאים. ברכת השנים – שיהיה גשם וברכה בפרות.
2. צרכים לעם ישראל כולו. (לאומיים).
קיבוץ גלויות, בתי משפט ישרים וטובים, ברכת המינים, על הצדיקים, בניין ירושלים וביאת המשיח.

ובצורה אחרת:

למה התפילות נאמרו בלשון רבים?

חכמים רצו לתת לנו להבין כי צריך לחשוב על כל עם ישראל, ולא רק על עצמי.

על מה חשוב לבקש כיום לעם ישראל?

1. בחו"ל יש המון התבוללות – לכן צריך להתפלל שכל עם ישראל יחזור לארץ ישראל.
2. בארץ – חלק מהמדינות הערביות מסביבנו, וגם הרחוקות מאתנו (כמו אירן), מנסים להשמיד – שלא תהיה יותר מדינת ישראל. בברכת "למינים" צריך להתפלל שהם יעלמו, ואנחנו נשאר.
3. ביאת המשיח – כי כאשר המשיח יבוא – יהיה שלום בעולם, ויהיה הרבה יותר טוב לכולם.
בקשות אישיות (עמוד 88).

היכן אפשר להוסיף בקשות אשיות?

1. בברכת "שמע קולנו" – אפשר להוסיף כל דבר שרוצים. (הצלחה בבחינה, לקבל שחרור לשבת...).
2. רפואה לחולה – בברכת "רפאנו".
3. ברכה להצלחה ופרנסה טובה – בברכת השנים.
4. לאחר שמונה עשרה – יכול להוסיף כל תפילה שהוא רוצה.
למה חשוב לתת בתפילה מקום לבקשות אישיות?

כאשר אדם מתפלל על דבר שכואב לו בצורה אישית, הוא מתפלל מכל הלב. לכן, כאשר יגיע לדברים שלא קשורים אליו אישית – אלא לכל עם ישראל, הוא ימשיך להתפלל מכל הלב.
מה גורם לנו לחשוב על עוד דברים בתוך התפילה – לפי הרב עמיטל ז"ל?
כאשר אני חוזר על אותם דברים אלפי פעמים, אני מפסיק לחשוב על מה שאני אומר, אלא אומר אותם סתם בלי לחשוב (בצורה אוטומטית).
זה מה שקורה לנו בתפילה, כאשר אנחנו חוזרים על תפילת שמונה עשרה 3 פעמים ביום, 18 פעמים בשבוע... לכן אנחנו מתחילים להגיד את התפילה סתם בלי לחשוב, תוך כדי שאנחנו חושבים על דברים אחרים לגמרי.
מה פוסקים להלכה כיום, לגבי הוספת בקשות אישיות בתפילת שמונה עשרה?

1. בכל ברכה יכול להוסיף בקשה אישית הקשורה לברכה. (על חולה – בברכת "רפאנו" וכדומה).
2. יוסיף את הבקשה רק בסיום הברכה, לפני "ברוך אתה ה' ... .
3. להשתדל לא לבקש בקשות אישיות ארוכות.
4. אפשר להוסיף בקשות רבות לאחר שסיים את הברכה האחרונה של שמונה עשרה ב"אלוקי נצור", לפני שמסיים "עושה שלום במרומיו...".
חזרת הש"ץ (עמוד 92).

מה יותר חשוב, תפילת שמונה עשרה שאומרים בלחש, או חזרת הש"ץ – שהחזן חוזר על תפילת שמונה עשרה בקול?
רבן גמליאל – החשוב זו חזרת הש"ץ. מתפללים בלחש, כדי לעזור לחזן להתפלל כמו שצריך את חזרת הש"ץ.
חכמים – התפילה בלחש האישית היא החשובה. אומרים את חזרת הש"ץ רק בשביל מי שלא יודע להתפלל. הוא מתפלל עם השליח ציבור שאומר את התפילה בקול, ואם הוא לא מסוגל לחזור, לפחות יענה "אמן"  על הברכות.
מה נפסק להלכה, מה יותר חשוב, חזרת הש"ץ או התפילה האישית?

התפילה האישית – יותר חשובה. חזרת הש"ץ היא רק לעזור למי שלא יודע להתפלל לבד.
למה צריך בימינו את חזרת הש"ץ, אם כיום יש את הסידורים, וכולם לומדים את התפילות?
1. אנחנו צריכים לשמור על מה שחכמים החליטו, גם אם הסיבה שהם הביאו, כבר לא חשובה.
2. גם היום יש אנשים שלא יודעים את התפילה כמו שצריך, ומגיעים רק במקרים מיוחדים לבית הכנסת (כמו בבר מצווה). ולכן אם יענו "אמן" בחזרת הש"ץ – זה כאילו הם התפללו.
מה עושים בזמן חזרת הש"ץ לפי הרמב"ם?
עומדים בשקט, וכולם עונים  "אמן", גם מי שכן התפלל בשקט לבד – צריך לענות  "אמן".

למה חשוב שכולם יענו  "אמן" בחזרת הש"ץ?

כי אם אין לפחות 9 אנשים מעל גיל 13 שעונים  "אמן" – יתכן שכל הברכות של הש"ץ הם ברכות שמברך לבטלה. (אסור לברך סתם ברכות). לכן חשוב שכל אחד יחשוב שבלעדיו, אין 9 שעונים אמן, ולכן יזהר לענות אמן, כדי שהברכות לא יהיו סתם.
מה מיוחד בחזרת הש"ץ לפי הקבלה והחפץ חיים?
בתפילת שחרית ובמנחה יש לנו שתי תפילות שמונה עשרה בכל תפילה. 

הראשונה – תפילת אישית -  נאמרת בלחש על ידי כל אחד לעצמו.
השניה – תפילה ציבורית – תפילה של כולם יחד – חזרת הש"ץ. בתפילה זו, הציבור שותף לתפילה השייכת לכולם. תפילה שהחזן אומר אותה בקול, הקהל מקשיב, ועונה ביחד "אמן" אחר כל ברכה.
לסיכום. מה המטרות של חזרת הש"ץ?
1. לעזור למי שלא יודע להתפלל.
2. לשמור על מה שכחמים אמרו לנו לעשות. ("תקנת חכמים").
3. ליצור תפילה משותפת, שבה כל אחד חושב על כולם – על מה חשוב לעם, ולא על מה שחשוב רק לו. וזה דבר טוב יותר מאשר להתפלל רק על עצמי.
על מה צריך להקפיד בזמן חזרת הש"ץ?

1. להקשיב לתפילת החזן.
2. להקפיד לענות  "אמן" אחר כל ברכה.
3. להקפיד שלא לדבר, או לקרוא עלונים, ואפילו אסור ללמוד תורה בזמן חזרת הש"ץ.
סיום התפילה (עמוד 134).
מהם שלושת החלקים של סיום התפילה?
1. שיר של יום.
2. אין כאלוקינו.
3. עלינו לשבח.
לפי איזה סדר אומרים את שלושת החלקים של סיום התפילה?

1. לפי האשכנזים:
1. עלינו לשבח.
2. שיר של יום.
3. אין כאלוקינו.
2. לפי הספרדים:
1. שיר של יום.
2. אין כאלוקינו.
3. עלינו לשבח.
למה אומרים שיר של יום?
בבית המקדש, כאשר הקריבו את קורבן התמיד בכל יום, שרו פרק המתאים לאותו יום. לכל יום בשבוע – שיר מיוחד בשבילו   אנחנו ממשיכים להגיד את אותם שירים בתפילת שחרית, שהיא במקום הקורבן.
למה שרו כאשר הקריבו את קורבן התמיד?
כי יש מצווה לקיים מצוות מתוך שמחה. והשמחה הטובה באה בעזרת השירה.
מה המיוחד בשירה?

השירה מחברת את האדם להרגשות שלו, ומאפשרת לו להתחבר לקב"ה במחשבותיו.
למה לכל יום, יש שיר של יום אחר?

כי בכל יום נברא משהו אחר. לכל יום בשבוע יש דברים המיוחדים לו. לכן לכל יום את השיר המבטא את המיוחד באותו היום.

כיצד נוהגים להתחיל את השיר של יום?

"היום יום .... בשבת, שבו היו הלווים אומרים בבית המקדש".
למה מזכירים בכל יום שזה "בשבת"?
 כדי שנזכור בכל יום את השבת, שהיא יום קדוש, ואינו כמו שאר הימים. (הערה – לא למבחן, ולא מהחוברת – אנחנו רגילים להגיד "יום ראשון", "יום שני" .... וכאשר מגיעים לשבת, אנשים השומרים על דיני שבת, אומרים "שבת", ולא "יום שבת").

פיטום הקטורת (עמוד 136).

מה אומרים לפני ואחרי פיטום הקטורת?

לפני – "אין כאלוקינו"... אחרי – "תנא דבי אליהו ה' עז לעמו יתן, ה' יברך את עמו בשלום".

למה אומרים את פיטום הקטורת?

בבית המקדש היו מקריבים פעמיים ביום קטורת, בבוקר ולאחר הצהריים. שהיו עושים אותה מאחד עשר סוגי צמחים שהיו טוחנים אותם יחד, ושמים אותם על גחלים – שיעשה ריח במקדש.

התפילות כיום הם במקום הקורבנות, לכן מזכירים את קורבן הקטורת.

למה עוזר להגיד את פיטום הקטורת לפי הזהר?

לפי הזהר, מי שאומר את פיטום הקטורת, הקב"ה מציל אותו מצרות שהיו צריכות  להיות לו.

כיצד יש להגיד את פיטום הקטורת לפי הרמ"א, ומתי נוהגים שלא להגיד אותו, ולמה?

יש שמקפידים להגיד את פיטום הקטורת דווקא מתוך הסידור, כדי שלא ישכחו בטעות את אחד הצמחים, וזה כאילו עשו את הקטורת בלי אותו הצמח. מי שהקטיר את הקטורת בלי אחד מהצמחים – חייב מיתה, ובדומה – מי ששכח להזכיר את אחד הצמחים – כאילו חייב מיתה.

לכן, יש שנוהגים שלא להגיד את פיטום הקטורת ביום חול, כי ביום חול אנחנו ממהרים לעבודה, ובמיוחד בסוף התפילה, ואנחנו לא נהיה מסוגלים להגיד את פיטום הקטורת כמו שצריך.

כיצד פוסק המשנה ברורה בשאלה האם להגיד את פיטום הקטורת כל יום?

כן להגיד בכל יום, גם אם ממהרים ושוכחים להגיד את אחד הצמחים. כי רק כאשר הקריבו את הקטורת, היה מגיע עונש מוות למי שעשה אותה בלי אחד הצמחים. אבל מי שרק לא אמר את השם של אחד הצמחים, בטח שלא מגיע לו עונש. אבל רצוי לקרוא את הרשימה מהסידור, כדי שלא לשכוח חלק מהצמחים.
מה הדין של מי ששכח להזכיר את אחד מהסממנים (הצמחים) של הקטורת, כאשר קרא את "פיטום הקטורת"?

צריך לקרא את  "פיטום הקטורת" מתוך הסידר. אבל אם שכח להזכיר את אחד הצמחים שמהם עשו את הקטורת, יצא ידי חובה, ולא מקבל עונש על כך.








עלינו לשבח. (עמוד 137).

מהם שני החלקים של תפילת "עלינו לשבח"?

1. מההתחלה ועד "ועל הארץ מתחת אין עוד".
2. מ"ועל כן נקווה" עד "ביום ההוא יהיה ה' אחד, ושמו אחד".
במה עוסק כל חלק של "עלינו לשבח"?

1. החלק הראשון – להגיד תודה לקב"ה.
2. החלק השני -  מדבר על החזון של ביאת המשיח. "תיקון עולם" על ידי שהקב"ה יתגלה לכל העולם.
למה התפילה מסתיימת בשיר של יום ועלינו לשבח?
הסיום התפילה מראה את מה שאנחנו עוברים בתפילה. שמחה גדולה על הקשר שלנו עם הקב"ה -  שמחה שנמצאת ב"שיר של יום", ואז ברור שצריך להודות ולשבח את הקב"ה. את זה עושים בחלק הראשון של "עלינו".

אבל אם אנחנו מצאנו את הטוב האמתי, אנחנו צריכים לחשוב על כל העולם, שלכולם יהיה טוב, ולא רק לנו. ואת זה אנחנו מבקשים בחלק השני של "עלינו לשבח".





                                                                                                                                                                   













הקדיש (עמוד 138).

מהם 4 סוגי ה"קדיש", ומה מיוחד בכל אחד מהם?

1. חצי קדיש – זה החלק המרכזי והמשותף לכל הקדישים. עליו מוסיפים חלקים שונים בקדשישם השונים.
2. קדיש שלם (שנקרא גם "קדיש יתום") – נאמר לאחר אמירת פרקי תהילים בתפילה. מוסיפים בו בקשה לשלום.
3. קדיש תתקבל – נאמר לפני סיום התפילה. מוסיפים בו בקשה שהתפילות שלנו יתקבלו.
4. קדיש דרבנן – נאמר לאחר לימוד תורה (גם לאחר "אין כאלוקינו" – כי אנחנו לומדים שם את "פיטום הקטורת"). מוסיפים בה  ברכה למי שלומד הרבה תורה.
מה תפקיד הקדיש בתפילה?

להגדיל את השם של הקב"ה בעולם. (יתגדל ויתקדש שמו של הקב"ה בעולם..."). מתוך תפילה שהקב"ה יתגלה בעולם בצורה גלויה יותר בעולם, שכולם ידעו ויאמינו בקב"ה, ושעם ישראל הוא העם של הקב"ה.
על מה חשוב להקפיד באמירת הקדיש?

1. לחשוב ולהתכוון לגדל את שמו של הקב"ה בעולם.
2. לענות "בכל כוחו" – "יהא שמיא רבא מבורך לעולם ולעולמי עולמיא" (יהי שם ה' מבורך לעולם ולעולמי עולמים).
מה הכוונה בהלכה שצריך לענות "יהא שמיא רבה... " "בכל כוחו"?
1. בכוונה מלאה – לענות מכל הלב.
2. להגיד זאת בקול רם, כדי שנרגיש שבאמת אנחנו משבחים את הקב"ה. אבל לא לצעוק חזק מידי, כדי שלא לגרום לאחרים לצחוק עלינו, במקום להתפלל.

מהם הדינים החשובים בקשר לאמירת הקדיש?

1. אומרים אותו רק אם יש מניין.
2. צריך להתכוון מכל הלב למה שאומרים בקדיש.
3. חייבים לענות "אמן" למי שאומר קדיש.
4. צריך לעמוד ישר עם רגליים צמודות – כאשר אומרים את הקדיש.
5. השומע את הקדיש: אשכנזים – צריך לעמוד.
ספרדים – מותר לשבת. אבל אם עמד בהתחלה – צריך לעמוד עד אחרי "אמן, יהא שמיא רבא".
תפילת מנחה וערבית (עמוד 144).
מתי אפשר להתפלל מנחה?

1. מחצי שעה לאחר אמצע היום = חצי שעה אחרי חצות היום = 6.5 שעות זמניות.
2. עדיף להתפלל ב2.5 שעות האחרונות לפני השקיעה. כי אז הקריבו לרוב את קורבן תמיד של בין הערביים. תפילת מנחה היא במקום הקורבן הזה.
3. עדיף להתפלל מנחה לפני השקיעה. אך אם לא הספיק, יכול להתפלל עד צאת הכוכבים.
למה תפילת מנחה כל כך חשובה?

 כי בתפילה הזאת אנחנו מראים לקב"ה עד כמה אנחנו אוהבים אותו, עד שאנחנו מוכנים להפסיק את כל עבודה שלנו, רק כדי להתפלל אל הקב"ה.
מה סדר התפילה של תפילת מנחה לפי האשכנזים?

1. אשרי.
2. תפילת שמונה עשרה (עם חזרת הש"ץ).
3. נפילת אפיים.
4. עלינו לשבח.
מה סדר תפילת מנחה לפי הספרדים?
1. קורבנות (קורבן תמיד של בין הערביים).
2. אשרי.
3. תפילת שמונה עשרה וחזרת הש"ץ.
4. תחנון. (כמו בשחרית).
5. למנצח בנגינות.
6. עלינו לשבח.
איך מתחילים את תפילת ערבית, ולמה?

אומרים את הפסוק "והוא רחום יכפר עוון...." כי בתפילת שחרית ומנחה יש קורבן "תמיד" שמכפר לנו על החטאים שלנו. אבל בערבית אין קורבן. לכן מבקשים בתחילת תפילת ערבית שהקב"ה יסלח לנו על כל החטאים שעשינו היום.
מה אומרים בתפילת ערבית?

1. "והוא רחום" (לפי מנהגים מסויימים, החזן אומר גם חצי קדיש).
2. "ברכו".
3. קריאת שמע עם שתי ברכות לפניה, ושתי ברכות אחריה.
4. תפילת שמונה עשרה.
5. עלינו לשבח.
האם תפילת ערבית היא חובה?

לא. העם קיבל על עצמו להתפלל ערבית.
האם כל תפילת ערבית היא לא חובה?

לא. אין חובה להתפלל 18 בערבית. אך מצווה מהתורה להגיד קריאת שמע  בכל יום בבוקר ובערב – "בשכבך ובקומיך".
האם נשים חייבות להתפלל תפילת ערבית? למה?

לא. כי הן לא קיבלו על עצמן להתפלל ערבית.

למה חשוב להתפלל ערבית לפי הרב חיים דוד הלוי?

1. דווקא בגלל שזה לא חובה, ואנחנו מראים שאנחנו שמחים ורוצים להתפלל.
2. בלילה יש את "מידת הדין" – אין הרבה רחמים. לכן חשוב בלילה לבקש יותר רחמים.
תפילות בזמנים מיוחדים (תוספות לתפילה הרגילה). (עמוד 150).

מה ומתי מוסיפים לתפילת שמונה עשרה?
1. במוצ"ש – "אתה חוננתנו" – כאילו "הבדלה" באמצע התפילה. בברכת "אתה חונן לאדם דעת".
2. בראש חודש וחגים (כולל בחול המועד) – "יעלה ויבוא" בברכת "רצה" לפני "מודים".
3. בחנוכה ופורים – "על הניסים" באמצע ברכת "מודים".
4. בתענית (בצום) – "עננו". ישנם מנהגים שונים באלו תפילות ומתי בתפילה אומרים אותו.
5. ב"עשרת ימי תשובה" – בין ראש השנה ליום הכיפורים:
1. מסיימים "המלך הקדוש" במקום "האל הקדוש". 
2. מסיימים "המלך המשפט" במקום "מלך אוהב צדקה ומשפט".
3. מוסיפים 4 בקשות: "זוכרנו לחיים". "מי כמוך אב הרחמים"- בהתחלת שמונה עשרה,ו "וכתוב לחיים טובים" ו"בספר חיים" בסוף שמונה עשרה
מתי מוסיפים את תפילת מוסף לתפילה בשחרית?

בימים בהם הקריבו קורבן מוסף – קורבן נוסף בימים מיוחדים, כמו בשבת, חג וראש חודש.

מה מוסיפים בתוך תפילת מוסף, ולמה?

אומרים את הפסוקים האומרים מה צריך להקריב בקורבן מוסף של אותו היום. כדי להראות את הקשר בין התפילה לקורבן. מתפללים מוסף כי לא יכולים להקריב את קורבן המוסף שהיה צריך להקריב באותו היום.
מה הנושא המרכזי בכל תפילות המוסף?

להתפלל לקב"ה שיחזיר את שכינתו למקדש, ואז נקריב את הקורבן כפי שכתוב בתורה, במקום רק להגיד מה היינו צריכים להקריב ....
אמירת הלל.
באלו ימים אומרים הלל?

 ב 18 ימים אומרים הלל שלם: 8 ימי חג סוכות. 8 ימי חנוכה. יום טוב ראשון של פסח וחג שבועות.
למה לא אומרים הלל בראש השנה וביום כיפורים?

כי אלו ימים של דין ומשפט. וכאשר אדם נמצא בבית המשפט, מחכה להחלטת השופט לגביו, הוא לא אומר הלל....
למה אומרים הלל בשלושת הרגלים (פסח שבועות וסוכות).
כי זה חלק מהחג על פי פסוק בישעיהו "השיר (הלל) יהיה  לכם כליל , התקדש חג."
למה אומרים הלל בחנוכה?
כדי לפרסם את נס הניצחון של המכבים על היוונים, ונס פח השמן.
למה לא אומרים הלל בפורים?

1. כי לא אומרים הלל על נס שקרה בחו"ל.
2. כי קריאת מגילת אסתר היא במקום אמירת הלל.
3. כי גם לאחר הנס – היהודים נשארו עבדי אחשוורוש.
           מתי אומרים חצי הלל?

בראש חודש. חול המועד פסח עד סוף פסח.

האם מברכים על אמירת הלל?

1. על הלל שלם – מברכים לפני ואחרי ההלל.
2. על חצי הלל: הספרדים לא מברכים.
3. האשכנזים מברכים.
מה מברכים לפני הלל שלם?

ספרדים – "לגמור את ההלל".
אשכנזים – "לקרוא את ההלל".

מתי חכמים יכולים להחליט שיגידו הלל? ("לתקן לאמר את ההלל").
כאשר יש נס רציני שבעזרתו עם ישראל  ניצל, או זוכה לגאולה, חכמים יכולים להכריז שביום זה יגידו הלל.
באילו ימים ולמה, החכמים בדורנו החליטו להגיד הלל?
1. ביום העצמאות – בגלל הנס שזכינו לעצמאות בארץ ישראל.
2. ביום ירושלים – בגלל נס הנצחון ושחרור ירושלים. (נס שבמלחמה של 6 ימים בלבד, ניצחנו 3 מדינות ערביות גדולות. ירדן, סוריה ומצרים).
האם לפי כל הרבנים צריך להגיד הלל ביום כיפורים?
לא. לפי חלק מהרבנים לא אומרים הלל ביום העצמאות וביום ירושלים כי:

1. לא זכינו לגאולה השלמה.
2. לא חשבו שזה נכון שבדורנו נכריז על יום שבו אומרים הלל. כי צריך בשביל זה רבנים גדולים כמו שהיו פעם.
תעניות ציבור (עמוד 158).

מהם התעניות (ימי הצום) שחכמים קבעו בעקבות דברים שקרו בחורבן בית המקדש?
1. עשרה בטבת – התחיל המצור על ירושלים.
2. בי"ז בתמוז – האוייבים הצליחו להיכנס לירושלים. ("הובקעה העיר").
3. תשעה באב – נחרבו בית מקדש הראשון ובית המקדש השני.
4. ג' תשרי – צום גדליה – שהיה מושל יהודי בארץ ישראל מטעם הרומאים, ונרצח בראש השנה.
האם רק הדברים האלו קרו באותם ימי הצום?
לא. באותם ימים היו עוד הרבה צרות לעם ישראל. למשל בי"ז בתמוז המשנה מספרת ש:
1. משה שבר את הלוחות הראשונים.
2. הפסיקו להקריב את קורבן התמיד במצור על ירושלים.
3. "הובקעה העיר".
4. אפוסטומוס שרף את התורה.
5. שמו פסל בתוך המקדש.
האם בצומות האלו אנחנו צריכים רק לצום על מה שקרה?

לא! כל אחד צריך לעשות בימי הצום האלו חשבון נפש לעצמו. לבדוק במה הוא בסדר, ואת מה הוא יכול לשפר ולתקן, כדי שנזכה לביאת המשיח.
האם מי שרק צם, עשה את מה שהיה צריך לעשות?

לא! מי שרק לא אוכל ולא שותה, וסתם ישן כל היום, או מטייל בשוק – הפסיד את החלק החשוב של הצום – החזרה בתשובה.
האם מספיק לחזור בתשובה, בלי לצום בתעניות?

לא! כי אומנם העיקר בצום זה לחזור בתשובה, כדי לקרב את הגאולה, אך חייבים לצום – כמו שאמרו לנו חכמים.

מה סדר התפילה בתפילת שחרית בתענית?
1. לאחר תפילת עמידה (תפילת שמונה עשרה) אומרים "סליחות" עם פסוקים וקינות הקשורים לצום.
2. האשכנזים מוסיפים "אבינו מלכנו".
3. קוראים את קריאת התורה שמדברת על הקב"ה הסולח לעם ישראל  לאחר חטא העגל. ("ויחל").
מה סדר התפילה בתפילת מנחה בצום?
1. אשרי.
2. קריאת התורה שקראנו בשחרית ("ויחל").
3. אשכנזים – קוראים הפטרה. ("דרשו ה' בהמצאו").
4. תפילת שמונה עשרה.
5. בתפילת שמונה עשרה מוסיפים  "עננו".
6. אשכנזים – "אבינו מלכנו".
מה מוסיפים לצום תשעה באב?
1. הצום הוא מחכמים, והוא הקשה מכולם – כי ביום זה נשרף בית המקדש הראשון והשני.
2. מוסיפים "קינות".
3. קוראים בערב את מגילת איכה.
בתפילה שיבנה בית המקדש במהרה בימינו!!!
האם יש מצווה להתפלל מהתורה?





רמב"ן





רמב"ם





חובה לפחות פעם ביום





אין חובה, אלא אני מחליט לבדי





התפילה היא חסד של הקב"ה אלינו





התפילה היא חובה





רמב"ן





רמב"ם





אין מצווה מהתורה להתפלל, אבל חכמים כן קבעו להתפלל 3 פעמים ביום. לכן: 





יש מצווה מהתורה להתפלל, אבל התורה לא קבעה מתי להתפלל. לכן: 





נשים חייבות להתפלל מהתורה פעם ביום, ולא משנה מה או מתי.





התפילה היא לא "מצוות עשה שהזמן גרמא". לכן: 














התפילה היא כן "מצוות עשה שהזמן גרמא". מחכמים -  לכן: 














נשים לא חייבות להתפלל.





קיבוץ  גלויות


השבת המשפט


ברכת השנים


על הצדיקים


בניין ירושלים


משיח בן דוד





גאולה


רפואה


ברכת השנים





דעת


תשובה


סליחה





צורך גשמי





צורך רוחני





בקשות לאומיות





בקשות אשיות








�'' , בנות לא חייבות לעשות אותה "מצוות עשה שהזמן גרמא" זה אומר שכל מצווה שצריך לעשות אותה דווקא בזמן מסויים

